Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 3. júna 2008  

Materiál číslo: 187 / 2008

K bodu: Návrh na zvýšenie počtu zamestnancov na odd. nakladania s majetkom - referát investičný Miestneho úradu mestskej časti Bratislava-Petržalka

Predkladá :                                                              Návrh uznesenia : 

Marián  Miškanin                                 Miestne zastupiteľstvo mestskej časti Bratislava-      
prednosta                                              Petržalka                                                                            
                                                                                       s ch v a ľ u j e                                            
                                                              1. zvýšenie počtu zamestnancov oddelenia nakladania 
                                                                  s majetkom, investičný referát o jedného, zo štyroch
                                                                   na päť s tým, že zamestnanec bude prijatý na dobu
                                                                   určitú na jeden rok 
                                                               2. úpravu rozpočtu mestskej časti Bratislava-Petržalka      
                                                                    na rok 2008 z dôvodu zabezpečenia trvalého   
                                                                    parkovania motorových vozidiel v časti „príjmy“ 
                                                                    navýšenie o 1 900 tis. Sk a v časti „výdavky“     
                                                                    navýšenie o 1 900 tis. Sk, v tom 300 tis. Sk na
                                                                    mzdové výdavky                                       

 
Prerokované :
V miestnej rade mestskej časti 
Bratislava-Petržalka  dňa 20. 5. 2008

Spracoval:
Ing. Ján Kubička
vedúci oddelenia NsM

Dôvodová  správa

Uznesením miestneho zastupiteľstva mestskej časti Bratislava-Petržalka č. 84/2007 zo dňa 25.9.2007 bola od 1. októbra 2007 schválená vnútorná organizačná štruktúra miestneho úradu na počet 148 zamestnancov. Uznesením č. 133/2007 z 18.12.2007 bolo schválené zvýšenie počtu zamestnancov o dvoch zo 148 na 150 a to za oddelenie bytové o jedného zamestnanca a za oddelenie finančné o jedného zamestnanca.
     
Uznesením miestneho zastupiteľstva mestskej časti Bratislava–Petržalka, konaného dňa 6.5.2005, číslo uznesenia 179/2008, bol schválený návrh Všeobecne záväzného nariadenia mestskej časti Bratislava – Petržalka, ktorým sa mení Všeobecne záväzné nariadenie mestskej časti Bratislava – Petržalka č. 5/2004 o miestnych daniach. Súčasne bol schválený Návrh zásad pre vydávanie povolenia k vyhradeniu parkovacieho miesta. 

Súčasťou materiálu k schváleniu VZN bola aj doložka rozpočtová preukazujúca, že po jeho schválení je nevyhnutné upraviť aj rozpočet mestskej časti na rok 2008 v časti príjmov aj výdajov. Príjmová položka spočíva v príjme z daní zo zaujatia verejného priestranstva, t.j. za pridelené parkovacie miesto, s čím v schválenom znení rozpočtu nebolo uvažované. Položka výdajov je určená predovšetkým na náklady spojené so zriadením a označením parkovacieho miesta, evidenciou a údržbou, opravami a pod. Podľa prepočtov vo vzťahu k očakávaného termínu zriadenia parkovacích miest, termínu od ktorého bude daň odo dňa zriadenia do 31.12.2008 zaplatená, následne objemu vybranej dane, podľa počtu zriadených miest, predstavuje očakávaný príjem spolu 1 900 tis. Sk. V záujme tvorby vyrovnaného rozpočtu, ako aj očakávaných výdajov, ktoré budú najvyššie ku dňu zriadenia vyhradeného parkovacieho miesta, je aj rozpočet výdajov potrebné navýšiť v rovnakej výške, t.j. o 1 900 tis. Sk ako je uvedené v návrhu uznesenia. 

V prípade tvorby vyšších príjmov, ako sú nateraz odhadované, a na základe skutočného vývoja, bude možné upraviť rozpočet aj v neskorších obdobiach do 31.12.2008. Úprava v terajšom termíne je však nevyhnutná z dôvodov vytvorenia rozpočtových položiek, z ktorých budú výdaje spojené s realizáciou schváleného VZN čerpané v zmysle platných rozpočtových pravidiel. Bez schválenia základnej úpravy rozpočtu zriaďovanie nových parkovacích miest nie je realizovateľné.

Požadované dopravné značenie pridelených a predplatených parkovacích miest, ako aj  jeho komplexnú správu ako majetku mestskej časti, bude zabezpečovať a vykonávať referát investičný oddelenia nakladania s majetkom. Vzhľadom na veľký rozsah, ako aj  obsah nových, referátom doteraz nevykonávaných prác, je zabezpečenie ich výkonu nemožné so súčasným počtom zamestnancov referátu. Podľa platnej organizačnej štruktúry sú pre tento referát schválené 1+3 pracovné miesta. Nakoľko vrátane plnenia nových úloh je tento stav nepostačujúci, navrhujeme jeho navýšenie na 1+4 pracovné miesta, t.j. o jedného zamestnanca. Keďže je nevyhnutné začať aj s prípravnými prácami, aby celý proces prebiehal kontinuálne, zmenu organizačnej štruktúry navýšením o jedno pracovné miesto v referáte investičnom navrhujeme s účinnosťou od  1.6.2008. Termín naväzuje aj na schválenie účinnosti Všeobecne záväzného nariadenia a Zásad pre vydávanie povolenia.

Novoprijatý zamestnanec pre schvaľovanú pracovnú pozíciu musí spĺňať kvalifikačné predpoklady úplného stredného ( odborného ) vzdelania. Predpokladaná predchádzajúca prax minimálne dva roky. 
V rozpočte mestskej časti neboli na túto pracovnú pozíciu rozpočtované mzdové prostriedky a prirodzene ani odvody z nich. Preto je súčasne so schválením zmeny organizačnej štruktúry navýšením o jedného zamestnanca nevyhnutné a potrebné upraviť aj rozpočet mzdových prostriedkov a finančných odvodov. Navýšenie predstavuje minimálnu čiastku 300 tis. Sk spolu, ak počítame základný mesačný plat 22 000,- Sk. Základná mzda za sedem mesiacov od 1.6.2008 do 31.12.2008 spolu 154 tis. Sk, štrnásty plat 22 tis. Sk, odmeny do výšky 25%  38 500,- Sk, t.j. spolu mzda 214 500,- Sk. K vyplatenej mzde zamestnávateľ, ktorým je mestská časť ešte za zamestnanca platí odvody do štátneho rozpočtu vo výške cca 35%, čo predstavuje v tomto prípade 75 075,- Sk. Spolu mzdy a odvody 289 575,- Sk, zaokrúhlene potreba prostriedkov 300 tis. Sk. Na vyrovnanie rozpočtu je potrebné navýšiť príjmovú časť rozpočtu o rovnakú čiastku, pričom zdrojom príjmov je očakávaný príjem z dane za zaujatie verejného priestranstva, ktorú musí zaplatiť žiadateľ.

Hlavný okruh pracovných činností, ktoré bude zamestnanec referátu vykonávať a zabezpečovať :
-	na základe vydaného parkovacieho preukazu identifikuje presne miesto, na ktorom bolo parkovacie miesto pridelené, súčasne potrebný počet označení jednotlivých druhov ako aj potrebné texty ( stĺpik, označenie parkovisko, evidenčné číslo vozidla)
-	po zosumarizovaní určitého, dohodnutého počtu označení vystaví objednávku na dodávateľa značenia
-	kontroluje výrobu značenia presne podľa údajov vyznačených na parkovacom preukaze, objednaných množstiev a dodržanie termínov dodania
-	zabezpečí u dodávateľa montáž a ostatné súviasiace označenie parkovacieho miesta
-	za označenie prideleného parkovacieho miesta zodpovedá, s uvedením presného umiestnenia parkoviska, vrátane EČV vozidla, pre ktoré je toto miesto určené a zaplatené 
-	zúčastňuje sa výkonu prác dodávateľa pri označovaní, prácu preberá po kvalitatívnej stránke, potvrdzuje dodávateľovi jej výkon na dodacom liste
-	sleduje dodržanie termínu označenia vo vzťahu k termínu, od ktorého je parkovacie miesto predplatené 
-	po obdržaní faktúry za vykonané práce od dodávateľa skontroluje jej vecnú správnosť vrátane požadovaných príloh preukazujúcich a potvrdzujúcich vykonané práce, faktúru zapíše do denníka
-	zabezpečí a kontroluje, či sú výdaje zaúčtované na správnu položku rozpočtu a to zhodne so skutočne uhradenými položkami a hodnotami faktúr
-	o každom vyznačenom parkovacom mieste vedie pasportizáciu a evidenciu vyhradených parkovísk
-	vedie súborný prehľad realizovaných parkovísk spolu s údajmi o parkovanom motorovom vozidle a potrebnými údajmi o majiteľovi
-	minimálne trikrát ročne vykoná obhliadku každého vyhradeného parkoviska v teréne z dôvodu zistenia stavu dopravného značenia vodorovného a zvislého. Súčasne kontroluje a zisťuje prípadné nezákonné osadenia dopravného značenia u ktorých zabezpečí aj ich odtránenie
-	počas roka  v prípade nahlásenia zmeny, poškodeného alebo odcudzeného dopravného značenia zabezpečí opravu, resp. nápravu, preverí situáciu priamo v teréne

Materiál bol prejednaný v operatívnej porade starostu dňa 14.5.2008, v komisii finančnej dňa 19.5. 2008. Ďalej bol prejednaný v Závodnom výbore ZOOZ SLOVES pri Miestnom úrade dňa 19.mája 2008.
Návrh na zvýšenie počtu zamestnancov na oddelení nakladania s majetkom – referát investičný Miestneho úradu mestskej časti Bratislava-Petržalka bol dňa 20.5.2008 prerokovaný prerokovaný v miestnej rade. Miestna rada uznesením č. 203 odporučila miestnemu zastupiteľstvu mestskej časti Bratislava-Petržalka schváliť :
1.	zvýšenie počtu zamestnancov odd. nakladania s majetkom, investičný referát o jedného, zo štyroch na päť s tým, že zamestnanec bude prijatý na dobu určitú na jeden rok
2.	úpravu rozpočtu mestskej časti Bratislava-Petržalka na rok 2008 z dôvodu zabezpečenia trvalého parkovania motorových vozidiel v časti „príjmy“ navýšenie o 1 900 tis. Sk, v tom 300 tis. Sk na mzdové výdavky

Prednosta

oddelenie organizačných vecí (1 + 11)

oddelenie vnút. správy a inform. (1+20)

oddelenie finančné (1 + 15)

referát organizačný (2)

matričný úrad (1 + 4)

referát predbežnej práv. ochrany (1 + 1)

referát hosp. správy (1 + 15) 

referát rozpočtu (4)

referát účtovníctva (5)

referát daní a poplatkov (2)

referát ekonomiky školstva (2)

oddelenie školstva, kultúry a športu (1+ 5)

oddelenie sociálnych vecí (1 + 14)

oddelenie územ. konania a stav. por. (1 + 11)

oddelenie územného rozvoja a dopravy (1+15)

oddelenie život. prostredia (1 + 10) 

oddelenie nakladania s majetkom (1+ 14)

referát správy miest. majetku (1 + 5)

referát podnikateľ. činností (1 + 3)

Sekretariát prednostu (1)

referát ohlasovne pobytu (2)

referát informatiky (1 + 3)

referát investičný (1 + 3)

referát štrukturálnych fondov (2)

oddelenie bytové (1 + 5)

referát školstva ( 3 )

referát kultúry a športu (2)

referát dávok ( 9 )

kluby dôchodcov ( 5 )

referát územného plánu (3)

referát stavebného poriadku (5)

referát dopravy (4)

špeciálny stavebný úrad (3)

referát zelene (4 )

referát čistoty a poriadku ( 6 )

Stanovisko
finančnej komisie pri miestnom zastupiteľstve Bratislava-Petržalka zo dňa 19.05.2008

Prítomní: Mgr. Belohorec, Ing. Vermeš,  Ing. Plšek, Ing. Hanák, Mgr. Bakerová-Dragúňová, Ing. Kocka, p. Števove
Neprítomní: Ing. Weissensteiner, MUDr. Janota, PhD., CSc

K bodu : 
Návrh na zvýšenie počtu zamestnancov na odd. nakladania s majetkom.

Stanovisko:
Finančná komisia neodporúča prerokovať predložený materiál v miestnej rade.
Hlasovanie:
Prítomní : 7
Za           : 5
Proti        : 0
Zdržal sa : 2

V Bratislave 19.05.2008                                                    Mgr. Michal Belohorec v.r.
                                                                                             predseda FK
Za správnosť: Ing. Lukáček

Závodný výbor základnej organizácie odborového zväzu SLOVES pri Miestnych úradoch Bratislava–Petržalka, Jarovce, Rusovce , Čunovo a RUSEKO -  Rusovce

Výpis uznesenia 

	Závodný výbor odborovej organizácie na svojom zasadnutí dňa 19.mája 2008 prerokoval Návrh na zvýšenie počtu zamestnancov na oddelení nakladania s majetkom, referát investičný  Miestneho úradu mestskej časti Bratislava-Petržalka a uznesením č. 15

s ú h l a s í 
s predloženým návrhom a 
o d p o r ú č a
starostovi MČ Ba-Petržalka
predložiť návrh na rokovanie miestnej rady a miestneho zastupiteľstva.

Bratislava 19. máj 2008     

Alžbeta Broszová
predsedníčka odborovej      organizácie